Thomas Hobbes, ganet ar 5 a viz Ebrel 1588 ha marvet ar 4 a viz Kerzu 1679, oa ur prederour saoz, brudet dreist-holl evit e levr, Leviathan. Al levr-se a levezhono a galz ar sell war ar bolitikerezh er bed Oksidant. Hobbes a zo unan eus diazezourien ar brederouriezh politikel hag un damkanour eus ar galloud. Prederiañ a reas war ar stad, hag a lakfe da baouez ar brezel natural etrezomp a-enep pep hini hag a warantfe ar surentezh eus an hinienoù.